Finale Evropskog prvenstva u nogometu 1972.
Finale Evropskog prvenstva u nogometu 1972. je bila nogometna utakmica koja je odigrana 18. juna 1972. godine na stadionu Heysel u Briselu. Zapadna Njemačka je u finalnoj utakmici bila uspješnija od Sovjetskog saveza rezultatom 3-0. Golove u finalu su postigli Gerd Müller u 27. i 58. minuti i Herbert Wimmer u 52. minuti za ubjedljivu pobjedu Zapadne Njemačke. Utakmica je odigrana pred 43.437 gledalaca. Glavni sudija utakmice je bio Ferdinand Marschall.